ŞTIU, 19 iulie 2021, cu Angela Carp şi Ioana Ţigănilă.
Preşedintele Iohannis e bine văzut la Bruxelles. E pus pe lista scurtă pentru funcția de secretar general al NATO. Porneşte în luptă cu un dezavantaj. România e considerată un pic prea agresivă față de Rusia. Poveştile zilei. Anglia gustă libertatea de dinainte de COVID. Nicio restricţie de azi, pub-urile sunt full, iar haosul e anticipat de experţii din sănătate. România e liniştită. Valul patru va trece pe lângă. Condiţia e să ne imunizăm, vaccinul însă expiră în frigidere. Parlamentul este vocea celor mulţi şi muţi. 49 de aleşi ai poporului au deschis gura doar câteva secunde în această sesiune. Când au depus jurământul…. Înghesuială mare la Medicină. 3500 de candidaţi la Carol Davila se bat pe 1.600 de locuri. Îi şcolim în ţară ca să strălucească afară. Covid-ul a spart petrecerea în Mykonos. "Dă muzica mai încet!", e noul refren din raiul distracţiei. Culmea comunicării. Candidatul la şefia PNL, Florin Cîțu, se foloseşte de resursele Guvernului în bătălia internă din partid, acuză PSD. România se ia de piept cu giganţii din tech. Apple, Google și Facebook urmează să plătească impozit. Din 2023, ar urma să vină banii. Proba "patul" nu se ţine la Jocurile Olimpice. Sportivii sunt descurajaţi să facă sex. Dorm pe paturi de din carton, care se rup la mișcări bruște. Adevăr sau provocare? Un producător român de astfel de paturi spulberă mitul.
Juriul emisiunii a fost format din: Mădălina Bucur, Sebastian Ujică și Luminița Glica.